കണ്സഷന് ഇല്ല: വിദ്യാര്ഥികളും ബസ് ജീവനക്കാരും തമ്മില് കശപിശ കാഞ്ഞിരപ്പള്ളി: സ്കൂളുകള് തുറന്നതോടെ ബസ് ജീവനക്കാരും വിദ്യാര്ഥികളും തമ്മില് കശപിശ. ബസുകളില് കണ്സഷന് അനുവദിക്കാന് തയാറാകാത്തതാണ് വിദ്യാര്ഥികളും ബസ് ജീവനക്കാരും തമ്മില് വാക്കുതര്ക്കത്തിന് ഇടയാക്കുന്നത്. സര്ക്കാര് കൃത്യമായ നിര്ദേശങ്ങള് നല്കിയിട്ടില്ലെന്നും ഫുള് ടിക്കറ്റ് നല്കണമെന്നുമാണ് ജീവനക്കാര് വിദ്യാര്ഥികളോട് പറയുന്നത്. എന്നാല്, വിദ്യാര്ഥികള്ക്ക് കണ്സഷന് നല്കണമെന്നാണ് സര്ക്കാര് പറഞ്ഞിരിക്കുന്നതെന്നും ഇത് ബസ് ജീവനക്കാര് പാലിക്കുന്നില്ലെന്നും മാതാപിതാക്കളും സ്കൂള് അധികൃതരും പറയുന്നു. കോവിഡ് ഭീതി നിലനില്ക്കുന്ന സാഹചര്യത്തില് വിദ്യാര്ഥികളെ ചെറു വാഹനങ്ങളില് കൊണ്ടുപോകുന്നതിന് നിയന്ത്രണമുള്ളതിനാല് മിക്കവരും ബസുകളിലാണ് കുട്ടികളെ അയയ്ക്കുന്നത്. ഫുള് ടിക്കറ്റ് നല്കേണ്ടി വരുന്നത് മാതാപിതാക്കള്ക്ക് അധിക ബാധ്യതയാണ് ഉണ്ടാക്കുന്നത്. അമിത ചാര്ജ് ഈടാക്കുന്ന ബസ് ജീവനക്കാര്ക്കെതിരേ അധികൃതര് നടപടി സ്വീകരിക്കണമെന്ന് മാതാപിതാക്കള് ആവശ്യപ്പെട്ടു.